Сафия

Сафия — башҡорт ҡатын-ҡыҙ исеме. Күп төрки халыҡтарҙа осрай торған ҡатын-ҡыҙ исеме.

 Этимологияһы 
Сафия исеме башҡорт теленә ислам дини йоғонтоһонда ингән, ғәрәп телендә — саф, эскерһеҙ тигән мәғәнәгә эйәКүсимова Таңһылыу. Исемдәр донъяһында. Башҡорт исемдәре һүҙлеге, башҡорт һәм рус телдәрендә.  — Өфө: Башҡортостан китап нәшриәте, 1991. — 192 бит.. София тигән боронғо грек формаһы башҡа европа халыҡтарында ла таралған. Әммә был осраҡта исемдең мәғәнәһе мосолман формаһына тулыһынса тап килмәй. Мәғәнәһе «тәжрибәле», «төплө аҡылы», «фәһемле» тип тәржемә ителә. Төрлө илдәрҙә Софияға оҡшаш: Англияла — Софиа, Германияла — Зофия, Францияла — Софи, Венгрия — Жофия кеүек исемдәр таралғанЖенское имя София. Мосолмандарҙа Сафи (Сафа), Сафия исеме «сафлыҡ», «ғиффәтлек» «аңлайышлылыҡ», «һайлап алынған» тигәнде аңлата. Бынан башҡа, «тыныс», «ихлас», «ысын» тип тә тәржемәләйҙәр. Мөхәммәт пәйғәмбәрҙең ҡатынының исеме — Сафия бинт Һүәй. Был исем бер аҙ үҙгәртелеп Азия илдәрендә лә ҡулланыла. Дағстанда, мәҫәлән, ҡыҙҙарға Сапият тигән исем бирәләр. Сафина тигән варианты ла осрай.

Сафия исемен йөрөтөүсе ҡатын-ҡыҙ тоғро, теләһә ниндәй ғәйбәтте һәм интригаларҙы ҡабул итмәй, таҙа намыҫлы һәм тураһын әйтә алыусы кеше. Сафия эшлекле, һөнәри оҫталығы менән абруй ҡаҙаныусы. Ижади шәхес, фантазияға һәм хыялға бай Значение имени Сафия, характер и судьба

 Билдәле шәхестәр 
Сафия бинт Һүәй ) — Мөхәммәт Пәйғәмбәрҙең хәләл ефеттәренең береһе, йәһүҙи Бәни Нәдир ҡәбиләһе башлығы һәм уның ҡатыны Бәни Ҡурайза ҡәбиләһе башлығы ҡыҙының ҡыҙы. Атаһы Һүәй ибн Әхтәб исемле булған.

Сафия — 1813—1814 йылдарҙа сит ил походтарында ҡатнашҡан рус армияһында башҡорт полкы командирының Ҡаһым түрә ҡатыны. Ҡаһым түрә (опера) әҫәрендә урын алған Сафия образы.

София Шведская (, ; 21 май 1801 йыл — 6 июль 1865 йыл) — швед принцессаһы, никахта бөйөк герцогиня Баденская. Бөйөк княгиня Ольги Федоровнаның әсәһе.

София Һелин (; 25 апрель 1972 йыл) — швед театр һәм кино актёры.

 Мәҙәниәттә 
Сафия — Хәбибулла Ибраһимовтың «Еҙнәкәй» спектаклендәге герой.

Сафия — Хәбибулла Ибраһимовтың «Кейәүкәй» спектаклендәге герой.

 Шулай уҡ ҡарағыҙ 
Сафия Шаһрияри Афшар — иран табибы һәм йәмәғәт эшмәкәре.

Сафия бинт Ғәбд әл-Моталлип — Мөхәммәт Пәйғәмбәрҙең инәһе, Зөбәйер ибн Әүүәмдең әсәһе.

Сафия солтан — донъяға киң билдәле һасекиҙарҙың береһе, Морат солтандың һасекиһы, улы солтан булғас, вәлидә дәрәжәһенә күтәрелгән.

Сыртланова Сафия Шаһихәйҙәр ҡыҙы — табип, Өфө губернаһынан 1‑се һәм 2‑се саҡырылыш Дәүләт Думаһы ағзаһы, дворян, Почётлы мировой судья Сыртланов Шаһихәйҙәр Шаһгардан улының ҡыҙы.

Сафия мәсете — Баймаҡ районында Талҡаҫ күле янындағы Иҫән ауылында төҙөлгән мәсет (2018).

 Иҫкәрмәләр 

 Сығанаҡтар 

Категория:Башҡорт ҡатын-ҡыҙ исемдәре
Категория:Ҡатын-ҡыҙ исемдәре